
REPUBLIKA HRVATSKA
TRGOVAČKI SUD U ZADRU						
Zadar, Dr. Franje Tuđmana 35						


U  I M E  R E P U B L I K E  H R V A T S K E

R J E Š E N J E

		Trgovački sud u Zadru, OIB: 39670464653, po sutkinji Tini Grgas, na prijedlog sudske savjetnice Višnje Batur Ropuš, u pravnoj stvari podnositeljice zahtjeva Financijske agencije, Regionalnog centra Split, Podružnice Šibenik, Perivoj L. Marune 1., OIB: 85821130368, za provedbu skraćenoga stečajnog postupka nad dužnikom  DOMI d.o.o., Šibenik, Ante Šupuka 10, OIB: 52812508239, 25. kolovoza 2016.,

r i j e š i o  j e

            I. Obustavlja se skraćeni stečajni postupak nad dužnikom  DOMI d.o.o., Šibenik, Ante Šupuka 10, OIB: 52812508239.
II. Po pravomoćnosti ovog rješenja, sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju redovnog stečajnoga postupka nad dužnikom.  

	
Obrazloženje

Postupajući po zahtjevu Financijske agencije, Regionalnog centra Split, Podružnice Šibenik, od 20. lipnja 2016. za provedbu skraćenog stečajnog postupka nad uvodno označenim dužnikom, oglasom ovog suda od 02. kolovoza 2016. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 

U propisanom roku dužnik je dostavio sudu dana 17. kolovoza 2016.  javnobilježnički ovjerovljen popis imovine i obveza na propisanom obrascu odnosno prokazni popis imovine iz kojeg je razvidno da dužnik ima u vlasništvu određene nekretnine.

U propisanom roku vjerovnik dužnika Republika Hrvatska, Ministarstvo financija, Porezna uprava, Područni ured Dalmacija, podnio je dana 18. kolovoza 2016. prijedlog za otvaranje stečajnog postupka nad dužnikom te je izvijestio sud da prema dužniku ima dospjelu novčanu tražbinu u iznosu od 83.920,22 kuna.

Odredbom čl. 433. SZ-a je propisano da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe čl. 431. istog, da će sud obustaviti skraćeni stečajni postupak. 

S obzirom da je osoba ovlaštena za zastupanje dužnika u propisanom roku dostavila ovom sudu javnobilježnički ovjerovljen popis imovine i obveza dužnika iz kojeg proizlazi da ima imovinu dostanu za namirenje troškova stečajnoga postupka te da je  navedeni vjerovnik u propisanom roku podnio ovom sudu prijedlog za otvaranje stečajnoga postupka nad dužnikom uz odgovarajuće isprave kojima je učinio vjerojatnim postojanje svoje tražbine i postojanje imovine dužnika, to u konkretnom slučaju nisu ispunjene pretpostavke iz čl. 431. SZ-a za istodobno otvaranje i zaključenje skraćenog stečajnog postupka, a zbog čega je temeljem odredbe čl. 433. SZ-a donesena odluka kao u točki I. i II. izreke ovog rješenja.  


U Zadru 25. kolovoza 2016.



Sudska savjetnica 								          Sutkinja
Višnja Batur Ropuš							                     Tina Grgas


UPUTA O PRAVNOM LIJEKU:  
Protiv ovog rješenja može se izjaviti žalba Visokom trgovačkom sudu Republike Hrvatske u roku od 8 dana od dana primitka otpravka, u tri primjerka, sve putem ovog suda. 


[bookmark: _GoBack]
DNA:
1. FINA, Podružnica Zadar,
1. stečajnom dužniku, 
1. e-oglasna ploča,
1. u spis.

